Laužėnai
Laužėnai – kaimas Švenčionių rajono savivaldybėje, istorinėje Nalšios žemėje. Netoliese vinguriuoja Sarius ir Švenčionėlius jungiantys keliukai, žvyrkeliai ir plentas ( 4406  Švenčionėliai–Melagėnai–Sariai ). Kaimo išplanavimas gatvinis, prie jo prisišliejusios senos kaimo kapinės samanotų beržų ūksmėje. Per kaimą kažkada tekėjęs upelis virto tvenkinukų grandine, besidriekiančia visa teritorija. Laužėnuose nuolatos apgyvendintos tik kelios pirkios. Kaimo gale yra du valstybės saugomi gamtos paminklai – vainikuoti ilgaamžiai Laužėnų liepa ir Laužėnų ąžuolas. Į kitą pusę nuo kaiman vedančio kelio, nusidriekęs mažiau pastebimas takas, lydintis link apleistų Grybų dvaro griuvėsių.